Коми Республикаса Юралысь Вячеслав Гайзерлы сетöма Вежа благовернöй князь Московскöй Данииллысь орден.

Тайö наградасö Вячеслав Гайзерлы сетiс Сыктывкарса да Воркутаса епископ Питирим. Сiйö аттьöалiс республикаса Юралысьöс ыджыд пай пуктöмысь абу сöмын регионлöн экономикаö, но и том войтырöс вежавидзöмöн да мывкыдöн быдтöмö да вичкокöд государстволысь йитöд сöвмöдöмö.

Вячеслав Гайзер аттьöалiс епископ Питиримöс сылы сетöм чесьтысь да ассяньыс чолöмалiс сiйöс Сыктывкарса да Воркутаса епархия котыртöмсянь 15 во тырöмöн да став тайö вонас сыöн веськöдлöмöн.

\*\*\* Вежа благовернöй князь Московскöй Данииллöн орден – мöд орден, мый лöсьöдöма Вежа синодöн Русь пыртöмлы 1000 во тырöмкöд йитöдын. Орденсö сетöны духовнöй да светскöй йöзлы, а сiдзжö организацияяслы (гежöда) Россиялысь вежавидзан олöм сöвмöдöмö пай пуктöмысь.